נגה יודקוביק-עציוני

נגה יודקוביק-עציוני (נולדה ב-1962) היא אמנית ופסלת ישראלית.

ביוגרפיה
נולדה בקיבוץ כפר גלעדי. כיום חיה ויוצרת בתל אביב.

בשנים 1985–1986 למדה בבית הספר לאמנות קלישר בתל אביב. שנה לאחר מכן החלה ללמוד לתואר ראשון באמנות ב"בצלאל"בירושלים, אותו סיימה ב-1991. עד 1993 לימדה אמנות באגף הנוער במוזיאון ישראל, ואז עברה לאמסטרדם, שם סיימה ב-1995 תואר שני באמנות ב-Rietveld Academi. לאחר מכן חזרה לישראל ולימדה אמנות בבית הספר הגבוה לציור "קלישר" עד 1999. משנת 2000 ועד היום מלמדת בסטודיו בדרום תל אביב (קריית המלאכה).

מלגות
לאורך הקריירה שלה זכתה יודקוביק-עציוני במספר מלגות ופרסים על פועלה האמנותי. בשנת 2021 הוענק לה פרס שר התרבות בתחום האמנות הפלסטית מטעם משרד התרבות והספורט. בשנת 2017 קיבלה מלגת אמן לשהות ב־Cité Internationale des Arts שבפריז. בשנת 2016 זכתה במלגה לפרויקטים מיוחדים מטעם עיריית תל אביב-יפו וקרן רבינוביץ' לאמנות תל אביב, במסגרת המחלקה לאמנויות. בשנת 2015 הוענק לה פרס "האמנות הציונית" מטעם משרד החינוך, על עבודתה "אותות". עוד קודם לכן, בשנת 2003, זכתה במלגה מקרן רבינוביץ, ובשנת 1990 במלגת הצטיינות מבצלאל, אקדמיה לאמנות ועיצוב. בשנת 1989 זכתה במלגה מטעם קרן שרת של קרן תרבות אמריקה-ישראל.

תערוכות יחיד
ממוזער|"פצצה" - פסל
ממוזער|האמנית נגה יודקוביק–עציוני עם אחת מעבודותיהבמהלך השנים הציגה יודקוביק-עציוני תערוכות יחיד רבות בארץ ובחו"ל. בשנת 2024 הוצגה תערוכתה "Running Line" בגלריה FORMah בניו-יורק, באוצרות מריאנה קלינר, ובאותה שנה הוצגה גם התערוכה "קורות" בגלריה מקום לאמנות בתל אביב, באוצרות יאיר ברק. בשנת 2023 הציגה את "נקודת איזון" במוזיאון חיפה, באוצרות לימור אלפרן. בשנת 2022 השתתפה בתערוכה "פועלות באמנות" בגלריה העירונית מכון המים בגבעתיים, באוצרות דורון פולק.

בשנת 2018 הציגה את "מפת דרכים" בגלריה מקום לאמנות בקריית המלאכה תל אביב, באוצרות דליה דנון. בשנת 2017 הציגה את "Room Improvisation" ב־Cité Internationale des Arts בפריז, ואת "אינסופאינמוצא" בגלריה גבעת חיים, באוצרות חנוש מורג ורותי חינסקי אמיתי. בשנת 2016 הוצגו שתי תערוכות יחיד נוספות: "קו רץ" בגלריה מקום לאמנות בתל אביב, באוצרות ניר הרמט, ו"חצי עיגול שלם" בגלריה טבעון בקיבוץ טבעון, באוצרות מיכל שכנאי.

בשנת 2009 הציגה את "אותות" בבית האמנים תל אביב, באוצרות יהודית מצקל. תערוכות נוספות כוללות את "שורטט בחיפזון על סיפונה של אוניה" בגלריה כברי (2006), באוצרות דרורה דקל; "בכל אי ושרטון הם משנים לפתע כיוון" בבית האמנים תל אביב (2004), באוצרות אירית לוין; ו"מיצב פיסול" בגלריה משרד בתל אביב (2003), באוצרות רחל סוקמן. תערוכת הפיסול הראשונה שלה התקיימה בשנת 1994 ב־Rietveld Academie שבאמסטרדם, הולנד.ממוזער|"זרים" - פרט, פסל|קישור=קובץ:%22זרים%22_-_פרט,_פסל.jpgטקסט=|ממוזער|"קו רץ" - פסל
תערוכות קבוצתיות נבחרות
ממוזער|"קשר עין" - פסלממוזער|"אותות" - פסל|ימיןיודקוביק-עציוני השתתפה בתערוכות קבוצתיות רבות בארץ ובעולם. בשנת 2025 הציגה בתערוכה "אתר" בגלריה מקום לאמנות בתל אביב, באוצרות יאיר ברק. בשנת 2023 השתתפה בתערוכה "מהי מידת האדם?" במסגרת הביאנלה השנייה לאומנויות ולעיצוב בתל אביב, במוזיאון ארץ ישראל, שאצרו אנריאטה אליעזר ברונר, ניר הרמט, תומר ספיר וקווין מוריי. בשנת 2022 הציגה בתערוכות "Thriving" בגלריה FORMah בניו-יורק (אוצרת: מריאנה קליינר), "קו מחשבה" בגלריה עין הוד (אוצרים: דליה דנון וניר הרמט), ו־"(ת)עשיה" בגלריה זוזו בעמק חפר (אוצרים: רותם ריטוב ועמיר רוזנברג). בשנת 2021 השתתפה בתערוכות "B&B רזידנט" בגלריה ברבור בירושלים (אוצר: אבי קריצמן), ו"גוף ראשון, טבע שני" בביאנלה לאומנויות ולעיצוב בתל אביב (אוצרים ראשיים: אנריאטה אליעזר ברונר ויובל סער).

תערוכות נוספות בהן השתתפה כוללות בין היתר: "אוי! אחחח..." (2020, מקום לאמנות, תל אביב, אוצר: יאיר ברק), "רשמים – קו פעולה" (2019, הביאנלה לרישום, גלריה ברבור, ירושלים, אוצר: אברהם קריצמן), "Shop It" (2018, מוזיאון חיפה), "גיבורי נייר" (2017, מוזיאון יפו לעתיקות, אוצר: אילן גריבלי), "מצבי קיצון – נייר ישראלי" (2017, מוזיאון ארץ ישראל, אוצרת: ענת גטניו), "מחנה ציור 2016" (מוזיאון הנגב לאמנות, באר שבע), "אלגוריות של ההווה" (2016, בית האמנים תל אביב, אוצרת: אירנה גורדון), ו"מפגש +" (2014, מוזיאון אילנה גור).

בשנת 2013 הציגה בתערוכה "חומר זוכר", בביאנלה לקרמיקה במוזיאון ארץ ישראל בתל אביב (אוצרת: ענת גטניו). תערוכות קודמות כוללות את "אמנות בכל אופן" (2012, מוזיאון תל אביב לאמנות), "קו מתח" (2011, גלריה בנימין), "My Camp" (2009, גלריה דולינגר), "תלת מימד" (ויצו חיפה), "אלימות רישומית" (גלריה מקום לאמנות), ו"זמן קיבוץ" (קיבוץ יפעת).

בשנת 2005 השתתפה בתערוכה "רעב" בגלריה קלישר בתל אביב (אוצרת: נעמי אביב). תערוכות מוקדמות נוספות כוללות את "מקלט אמנות" (1996, תערוכה לזכר דני זקהיים), תערוכות ב־Rietveld Academie (1995) וב־"Gas Factory" באמסטרדם (1994), בהן השתתפה כתלמידת תואר שני.

 פעילות נבחרת נוספת 
בשנת 2007 הקימה יודקוביק-עציוני את גן הפסלים "שמוליקיפוד" בעיר חולון – פרויקט פיסול סביבתי לילדים, ובשנת 2010 הונצח הגן בבול שהונפק על ידי דואר ישראל. בשנת 2014 החלה בהקמת פסל חוצות בשם "סנפירים" בעיר חיפה. בשנת 2016 הציגה את התערוכה "repeat & repeat" בגלריה בנימין בתל אביב, ובשנת 2017 השתתפה בפרויקט סטודיו פתוח בשם "Room Improvisation" ב־Cité Internationale des Arts שבפריז.

בנוסף לעשייה האמנותית, עסקה יודקוביק-עציוני גם באוצרות; בשנת 2021 אצרה את התערוכה "עד הברך" בגלריה מקום לאמנות בתל אביב.

קישורים חיצוניים

 אתר האמנית - נגה יודקוביק-עציוני
 דף האמנית באתר גלריה Kaliner בניו-יורק
 דף האמנית באתר גלריה מקום לאמנות תל אביב


קטגוריה:אמניות ישראליות
קטגוריה:פסלות ישראליות
קטגוריה:פסלים ישראלים
קטגוריה:תל אביב-יפו: אישים
קטגוריה:בוגרות בית הספר לאמנות הציור בתל אביב
קטגוריה:בוגרי בית הספר לאמנות הציור בתל אביב
קטגוריה:בוגרות בצלאל, אקדמיה לאמנות ועיצוב
קטגוריה:בוגרי בצלאל, אקדמיה לאמנות ועיצוב
קטגוריה:כפר גלעדי: אישים
קטגוריה:ישראליות שנולדו ב-1962
קטגוריה:ישראלים שנולדו ב-1962